CELEX: 32013R0533
Language: sl
Date: 2013-06-10 00:00:00
Title: Izvedbena uredba Komisije (EU) št. 533/2013 z dne 10. junija 2013 o spremembi Izvedbene uredbe (EU) št. 540/2011 glede podaljšanja obdobij odobritve aktivnih snovi 1-metil-ciklopropen, klorotalonil, klorotoluron, cipermetrin, daminozid, forklorfenuron, indoksakarb, tiofanat-metil in tribenuron  Besedilo velja za EGP

11.6.2013   
            
            
               SL
            
            
               Uradni list Evropske unije
            
            
               L 159/9
            
         IZVEDBENA UREDBA KOMISIJE (EU) št. 533/2013
   z dne 10. junija 2013
   o spremembi Izvedbene uredbe (EU) št. 540/2011 glede podaljšanja obdobij odobritve aktivnih snovi 1-metil-ciklopropen, klorotalonil, klorotoluron, cipermetrin, daminozid, forklorfenuron, indoksakarb, tiofanat-metil in tribenuron
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti prvega odstavka člena 17 Uredbe,
   ob upoštevanju naslednjega:
   
               (1)
            
            
               Del A Priloge k Izvedbeni uredbi Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (2) določa aktivne snovi, ki se štejejo za odobrene v skladu z Uredbo (ES) št. 1107/2009.
            
         
               (2)
            
            
               Odobritve aktivnih snovi 1-metil-ciklopropen, klorotalonil, klorotoluron, cipermetrin, daminozid, forklorfenuron, indoksakarb, tiofanat-metil in tribenuron se iztečejo med 28. februarjem 2016 in 31. marcem 2016. Vložene so bile vloge za podaljšanje odobritev teh aktivnih snovi. Ker se bodo za navedene aktivne snovi uporabljale zahteve iz Izvedbene uredbe Komisije (EU) št. 844/2012 z dne 18. septembra 2012 o opredelitvi določb, potrebnih za izvedbo postopka podaljšanja odobritve aktivnih snovi, kot je določeno z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet (3), je treba vložnikom zagotoviti dovolj časa za zaključek postopka podaljšanja odobritev v skladu z navedeno uredbo. Zato je verjetno, da bodo odobritve navedenih aktivnih snovi prenehale veljati pred sprejetjem sklepa o njihovem podaljšanju. Zato je treba razširiti njihova obdobja odobritve.
            
         
               (3)
            
            
               Izvedbeno uredbo (EU) št. 540/2011 bi bilo zato treba ustrezno spremeniti.
            
         
               (4)
            
            
               Glede na cilj prvega odstavka člena 17 Uredbe (ES) št. 1107/2009 v zvezi s primeri, v katerih dopolnilna dokumentacija v skladu z Izvedbeno uredbo (EU) št. 844/2012 ni bila predložena najpozneje 30 mesecev pred ustreznim datumom izteka odobritve iz Priloge k tej uredbi, bo Komisija določila isti datum izteka kot pred začetkom veljavnosti te uredbe ali prvi možni datum po tem.
            
         
               (5)
            
            
               Glede na cilj prvega odstavka člena 17 Uredbe (ES) št. 1107/2009 v zvezi s primeri, v katerih Komisija sprejme uredbo, ki določa, da se odobritev aktivne snovi iz Priloge k tej uredbi ne podaljša, ker merila za odobritev niso izpolnjena, Komisija določi isti datum izteka kot pred to uredbo ali na datum začetka veljavnosti Uredbe, če odobritev aktivne snovi ni podaljšana, odvisno od tega, kateri datum je poznejši.
            
         
               (6)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Del A Priloge k Izvedbeni uredbi (EU) št. 540/2011 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. junija 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 309, 24.11.2009, str. 1.
   
      (2)  UL L 153, 11.6.2011, str. 1.
   
      (3)  UL L 252, 19.9.2012, str. 26.
   
      PRILOGA
      Del A Priloge k Izvedbeni uredbi (EU) št. 540/2011 se spremeni:
      
                  1.
               
               
                  v šestem stolpcu vnosa 101 za klorotalonil se datum veljavnosti registracije „28. februar 2016“ nadomesti z „31. oktober 2017“;
               
            
                  2.
               
               
                  v šestem stolpcu vnosa 102 za klorotoluron se datum veljavnosti registracije „28. februar 2016“ nadomesti z „31. oktober 2017“;
               
            
                  3.
               
               
                  v šestem stolpcu vnosa 103 za cipermetrin se datum veljavnosti registracije „28. februar 2016“ nadomesti z „31. oktober 2017“;
               
            
                  4.
               
               
                  v šestem stolpcu vnosa 104 za daminozid se datum veljavnosti registracije „28. februar 2016“ nadomesti z „31. oktober 2017“;
               
            
                  5.
               
               
                  v šestem stolpcu vnosa 105 za tiofanat-metil se datum veljavnosti registracije „28. februar 2016“ nadomesti z „31. oktober 2017“;
               
            
                  6.
               
               
                  v šestem stolpcu vnosa 106 za tribenuron se datum veljavnosti registracije „28. februar 2016“ nadomesti z „31. oktober 2017“;
               
            
                  7.
               
               
                  v šestem stolpcu vnosa 117 za 1-metil-ciklopropen se datum veljavnosti registracije „31. marec 2016“ nadomesti z „31. oktober 2017“;
               
            
                  8.
               
               
                  v šestem stolpcu vnosa 118 za forklorfenuron se datum veljavnosti registracije „31. marec 2016“ nadomesti z „31. oktober 2017“;
               
            
                  9.
               
               
                  v šestem stolpcu vnosa 119 za indoksakarb se datum veljavnosti registracije „31. marec 2016“ nadomesti z „31. oktober 2017“.